**Priedas Nr.**

**JONAVOS PRADINĖ MOKYKLOS**

**VAIKO GEROVĖS KOMISIJOS VEIKLOS PLANAS 2018 M.**

 **Vaiko gerovės komisijos paskirtis** – rūpintis vaikui saugia ir palankia mokymosi aplinka, orientuota į asmenybės sėkmę, gerą savijautą, brandą, individualias vaiko galimybes atitinkančius ugdymo(si) pasiekimus bei pažangą, atlikti kitas su vaiko gerove susijusias funkcijas.

**Vaiko gerovės komisijos funkcijos mokykloje:**

 1. Remdamasi Mokyklos turimais įsivertinimo ir kitais duomenimis reguliariai atlieka Mokyklos mokymosi aplinkos, jos saugumo, Mokyklos bendruomenės narių tarpusavio santykių ir kitų su vaiko gerove susijusių aspektų analizę;

 2. rūpinasi pozityvaus Mokyklos mikroklimato kūrimu ir pozityvių vertybių puoselėjimu, koordinuoja prevencijos ir intervencijos priemonių įgyvendinimą, teikia siūlymus Mokyklos vadovui dėl saugios ir mokymuisi palankios aplinkos užtikrinimo, vaikų socialinio ir emocinio ugdymo, prevencinių ir kitų programų įgyvendinimo, kitų su vaiko gerove susijusių aspektų;

 3. Organizuoja mokyklos bendruomenės švietimą vaiko teisių apsaugos, prevencijos, vaikų saviraiškos plėtojimo ir kitose vaiko gerovės srityse, rekomenduoja kvalifikacijos tobulinimo renginius vaikų socialinių ir emocinių kompetencijų ugdymo, kitose su vaiko gerove susijusiose srityse Mokykloje dirbantiems mokytojams;

 4. Gavus tėvų (globėjų, rūpintojų) sutikimą, atlieka pirminį vaikų specialiųjų ugdymosi poreikių, kylančių ugdymo(si) procese, įvertinimą, prireikus, kreipiasi į Jonavos raj. savivaldybės pedagoginę psichologinę tarnybą dėl vaikų specialiųjų ugdymosi poreikių įvertinimo, specialiojo ugdymo ir (ar) švietimo pagalbos jiems skyrimo švietimo ir mokslo ministro nustatyta tvarka;

5. Organizuoja ir koordinuoja mokymo(si)/ugdymo(si), švietimo ar kitos pagalbos vaikui teikimą, tariasi su tėvais (globėjais, rūpintojais), mokytojais dėl jos turinio, teikimo formos ir būdų;

6. Organizuoja ir koordinuoja švietimo programų pritaikymą, individualizuotų programų rengimą mokiniams, turintiems specialiųjų ugdymosi poreikių, tvarko specialiųjų ugdymosi poreikių turinčių mokinių apskaitą Mokykloje;

7. Pagal poreikį konsultuoja mokinį, turintį specialiųjų ugdymosi poreikių, dėl jo tolesnio mokymosi (mokymosi įstaigos parinkimo) ir pagal galimybes užtikrina sklandų palydėjimą / perėjimą į kitą mokymosi įstaigą;

8. Teisės aktų nustatyta tvarka inicijuoja vaiko minimalios ar vidutinės priežiūros priemonės skyrimą, vaiko minimalios priežiūros priemonės pakeitimą, pratęsimą ar panaikinimą, teikia siūlymus savivaldybės administracijos vaiko gerovės komisijai dėl vaiko minimalios priežiūros priemonių tobulinimo;

9. Pasibaigus nustatytam vaiko vidutinės priežiūros ar auklėjamojo poveikio priemonės vykdymo terminui, užtikrina sklandų vaiko įsitraukimą į ugdymo(si) procesą ir organizuoja vaikui reikalingos mokymo(si) / ugdymo(si), švietimo ar kitos pagalbos teikimą;

10. Įvykus krizei mokykloje, organizuoja krizės valdymo priemones;

11. Bendradarbiauja su Mokyklos savivaldos institucijomis, savivaldybės administracijos Vaiko gerovės komisija, tarp institucinio bendradarbiavimo koordinatoriumi, vaiko minimalios priežiūros priemones vykdančiais asmenimis, vaikų socializacijos centrais, savivaldybės administracijos struktūriniais padaliniais, teritorine policijos įstaiga, vaiko teisių apsaugą savivaldybėje užtikrinančia institucija, švietimo, socialinių paslaugų, sveikatos priežiūros įstaigomis, nevyriausybinėmis organizacijomis ir kitomis suinteresuotomis institucijomis, įstaigomis ar asmenimis;

12. Atlieka Lietuvos Respublikos vaiko minimalios ir vidutinės priežiūros įstatyme nustatytas bei kitas su vaiko gerove susijusias funkcijas.

**Vaiko gerovės komisijos veiklos sritys mokykloje:**

1. Įtraukiojo ugdymo.

2. Socialinio ir emocinio ugdymo, palankaus mokyklos mikroklimato kūrimo.

3. Krizių valdymo.

4. Smurto ir patyčių prevencijos.

5. Sveikatos ugdymo.

**III. Veiklos turinys**

|  |  |  |  |
| --- | --- | --- | --- |
| **Eil. Nr.** | **Priemonės pavadinimas** | **Kas atsakingas/****partneriai** | **Laikotarpis** |
| **1. Įtraukusis ugdymas** |
| 1.1. | Mokinių specialiųjų ugdymosi poreikių (išskyrus poreikius, atsirandančius dėl išskirtinių gabumų) pirminis/pakartotinis įvertinimas. | Švietimo pagalbos specialistai, klasių ir dalyko mokytojos | Pagal poreikį |
| 1.2. | Rekomendacijų dėl specialiojo ugdymo būdų, metodų, trukmės pritaikymo, techninės pagalbos ir specialiųjų mokymo priemonių naudojimo teikimas pedagogams, tėvams (globėjams, rūpintojams).  | Švietimo pagalbos specialistai | Atskiram atvejui. |
| 1.3. | Bendradarbiavimas su Jonavos PPT dėl kompleksinio mokinių specialiųjų ugdymosi poreikių įvertinimo bei rekomendacijų ugdymui. | VGK pirmininkas | Pagal poreikį |
| 1.4. | Ugdymo programų pritaikymo ir individualizavimo organizavimas ir koordinavimas.  | Specialioji pedagogė, logopedė E.Ruckienė, klasių ir dalyko mokytojos | 2018 m. |
| 1.5. | Švietimo ar kitos pagalbos mokiniui teikimo organizavimas ir koordinavimas. | VGK | 2018 m. |
| 1.6. | Mokinių, turinčių specialiųjų ugdymosi poreikių, individualios pažangos bei švietimo pagalbos krypčių veiksmingumo stebėsena. | Švietimo pagalbos specialistai, klasių ir dalyko mokytojos | Pusmečių pabaigoje |
| 1.7. | Specialiųjų ugdymosi poreikių turinčių mokinių apskaitos tvarkymas.  | Specialioji pedagogė, logopedė E.Ruckienė | 2018 m. |
| 1.8. | Pedagogų kvalifikacijos tobulinimo inicijavimas švietimo pagalbos teikimo, mokinio specialiųjų poreikių tenkinimo klausimais. | VGK | 2018 m. |
| 1.9. | Mokytojų ir tėvų apklausa dėl švietimo pagalbos veiksmingumo. | Švietimo pagalbos specialistai | 2018 m. |
| 1.10. | Bendradarbiavimas su mokinių tėvais (globėjais), Jonavos PPT, VTAS, švietimo įstaigomis dėl mokinių, turinčių specialiųjų ugdymosi poreikių, tolesnio mokymosi (mokymosi įstaigos parinkimo) ir sklandaus perėjimo į kitą mokymosi įstaigą. | VGK pirmininkas, mokinių tėvai (globėjai), PPT, švietimo įstaigos | Pagal poreikį |
|  |  |  |  |
| **2. Socialinis ir emocinis ugdymas, palankaus mokyklos mikroklimato kūrimas.** |
| 2.1. | Asmenybės tapsmo įvertinimas pagal bendrųjų kompetencijų ugdymąsi.  | VGK pirmininkas ir klasių mokytojos  | 2018 m. rugsėjo-spalio mėn.  |
| 2.2. | Pirmokų adaptacijos tyrimas. | O. Liutkevičienė  | 2018 m. lapkričio mėn. |
| 2.3. | Tyrimas - „Saugumo žemėlapis“ skirtas fiziniam, psichologiniam ir emociniam vaikų saugumui mokykloje išsiaiškinti .  | O. Liutkevičienė, D. Puišienė , VGK pirmininkas, J. Skeirienė  | 2018 m. balandžio mėn. |
| 2.4. | Klasių aplinkos mikroklimato tyrimas ir rekomendacijos mikroklimato gerinimui. | O. Liutkevičienė | 2018 m. kovo mėn.  |
| 2.5. | Mokyklos darbuotojų psichoemocinės savijautos ir darbinio mikroklimato tyrimas.  | O. Liutkevičienė | 2018 m. balandžio mėn.  |
| **3. Smurto ir patyčių prevencija** |
| 3.1. | Mokyklos socialinis pasas ir analizė . | Socialinė pedagogė J. Skeirienė | 2018 m. rugsėjis-spalis  |
| 3.2. | Respublikinė veiksmo savaitė „ Savaitės be patyčių“ ./ | Socialinė pedagogė J. Skeirienė | 2018 m. kovas  |
| 3.3. | Tarptautinė „Tolerancijos“ diena . | Socialinė pedagogė J. Skeirienė | 2018 m. lapkritis  |
| 3.4. | Prevencinis projekto „ Aš saugus ir užimtas“ . | Socialinė pedagogė J. Skeirienė  | 2018 m. gegužė  |
| 3.5.  | Bendradarbiavimas su Mokyklos savivaldos institucijomis, VTAS , Jonavos socialinių paslaugų centru, Jonavos policijos prevencijos grupės specialistais dėl rizikos grupės mokinių, šeimų, su Jonavos savivaldybės administracijos Vaiko gerovės komisija , vaiko minimalios priežiūros priemones vykdančiais asmenimis, vaikų socializacijos centrais, savivaldybės administracijos struktūriniais padaliniais, Jonavos pirminės sveikatos priežiūros įstaigomis, nevyriausybinėmis organizacijomis ir kitomis suinteresuotomis institucijomis, įstaigomis ar asmenimis. | VGK | 2018 m. Pagal poreikį |
| **4. Sveikatos ugdymas**  |
| 4.1. | Sveikatos stiprinimo programa 2017-2021 metams„Būsiu sveikas“. | SUG | Pagal atskirą planą  |
| **5. Krizių valdymas** |
| 5.1. | Krizės valdymo priemonių organizavimas mokykloje pagal krizių valdymo planą. | VGK | Pagal poreikį.  |
| **6. Mokyklos bendruomenės švietimas** |
| 6.1. | Mokyklos bendruomenės supažindinimas su:poveikio priemonių taikymo netinkamai besielgiantiems mokiniams tvarkos aprašu, smurto ir patyčių prevencijos ir intervencijos vykdymo tvarkos aprašu, rekomendacijomis dėl smurto artimoje aplinkoje atpažinimo kriterijų ir veiksmų, kilus įtarimui dėl galimo smurto artimoje aplinkoje.  | VGK |  Pagal poreikį |
| 6.2. | Jonavos priešgaisrinės gelbėjimo tarnybos paskaitos mokiniams „ Būk saugus, moksleivi!“ . | J. Skeirienė | 2018 m. spalis |
| 6.3. | Mokinių tėvų švietimas psichologiniais klausimais.  | O. Liutkevičienė | Pagal atskirą planą ir poreikį  |

PRITARTA

Jonavos pradinės mokyklos

Vaiko gerovės komisijos 2018 m. sausio 2d. posėdyje, protokolo Nr. 1